Here is a page extracted from Wikipedia that may contain CSS, HTML, and a lot of unformatted text.

Title: Cabra (Teruel)
Content: Cabra (Castel de Cabra en castellano), ye un municipio aragonés d'a provincia de Teruel, situato en a comarca d'as Cuencas Meneras.

A suya población ye de 147 habitants en 2008, en una superficie de 29,44 km², con una densidat de población de 4,99 hab/km².

Cheografía 
Ye situau a lo norte d'as sierras de Sant Chust y d'Exulve, en una costera chunto a lo río de Cabra, a 1.088 metros d'altaria sobre o livel d'a mar y a una distancia de 92 km d'a ciudat de Teruel, a capital d'a suya provincia, y de 123 km d'a ciudat de Zaragoza, a capital d'Aragón.

Incluye lo despoblau de Las Adobas.

Mugas 
Lo suyo termin municipal muga con Canyizar de l'Olivar, La Zoma, Aguilar, Palomar, Mont Albán y Torre de las Arcas.

Toponimia 
Por un regular en os textos medievals veyemos siempre nomás que Cabra y sale asinas en o censo de Campoflorido de 1713. Bi ha chent viella en o Baixo Aragón que encara dice Cabra a lo lugar. Castel pareixe reintroducito pa diferenciar-lo de Cabra de Mora, tamién Cabra a secas en 1713. Cabra puede que no vienga d'o latín capra, l'animal, porque bi ha muitos toponimos y hidronimos pareixitos (río Cabra, río Cabriuel o primero vien d'Igabrum y o segundo de Capreolus, "cuerzo"). Seguntes Agustín Ubieto Arteta un CASTELLUM de Crabas mencionato en un texto de 1212 corresponde a iste toponimo y a forma Castel de Cabras se documenta en o Fogache de 1495, Cabras entre 1730 y 1787, y Castel de Cabra dende 1834. En as actas d'as Corz de Maella de 1404 s'escribe Castial de Cabras.

Ye fácil de trabucar-se con Castiel de Crabas d'a provincia de Castellón, Castell de Cabres en catalán. Tamién bi ha una pardina en Cuevas Labradas con nombre Castiel de Cabras.

Historia  
Dependeba d'a Comanda de Mont Albán d'a Orden de Sant Chaime.

Demografía

Administración

Reparto de concellers

Alcaldes

Fiestas 
3 de febrero, Sant Blas.
15 d'agosto, Nuestra Sinyora de l'Asumpción.